6. ΑΠΟΦΑΣΙΣ ΥΠΟΥΡΓΟΥ ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ. 116761 της 19/31 Δεκ. 1963 (ΦΕΚ Β΄ 595)  Περί διδασκομένων μαθημάτων, ασκήσεων, εξετάσεων κλπ. της Κτηνιατρικής Σχολής του Πανεπιστημίου Θεσσαλονίκης. Άρθρ.1-2.(Αντικατεστάθησαν δια των διατάξεων της κατω. αποφάσεως αριθ. 152904/1971). Άρθρ.3.-Εις την Κτηνιατρικήν Σχολήν επιτρέπεται η μετεγγραφή φοιτητών εξ ετέρων Κτηνιατρικών Σχολών της αλλοδαπής ή συγγενών Σχολών Πανεπιστημίων. Η μετεγγραφή γίνεται τη εγγράφω αιτήσει του μετεγγραφομένου υποβαλλομένη εντός της προθεσμίας των εγγραφών και συνοδευομένη υπό των προβλεπομένων δια την εγγραφήν φοιτητού δικαιολογητικών. Η μετεγγραφή και η κατάταξις του μετεγγραφομένου εις έτος σπουδών αποφασίζεται υπό της Κτηνιατρικής Σχολής. 